इलाहाबाद। गोरखपुर के बाबा राघव दास मेडिकल कॉलेज में मासूमों की मौत ने देश में हडकंप मचा दिया है। ऐसे में हर जगह लोग राज्य सरकार और हॉस्पिटल प्रशासन को कोस रही है। इसी क्रम में शहर में समाजवादी छात्रसभा ने यूपी के स्वास्थ्य मंत्री सिद्धार्थनाथ सिंह का जबरदस्त विरोध किया। दरअसल, मंत्री कुछ काम से इलाहाबाद आये हुए थे। उनके आने की सूचना पाते ही छात्रसभा ने मंत्री के वाहनों को रोक लिया और जमकर प्रदर्शन किया।